stanford-oval/wikipedia huggingface dataset:
O.co Coliseum

| O> co Coliseum.The Oakland Coliseum The Coliseum |
| --- | --- |
 Oakland Athletics pelaamassa Oakland Coliseumilla
Rakennuksen tiedot
Sijainti:   Oakland, Kalifornia
Avattu:  1966
Omistaja:  Oakland-Alameda County Coliseum Authority (Oaklandin kaupunki sekä Alamedan piirikunta)
Kustannukset:  25,5 milj. $
Arkkitehti:  Skidmore, Owings and Merrill; HTNB
Aiemmat nimet:  Network Associates Coliseum (1998-2004) McAfee Coliseum (2004-08) Oakland-Alameda County Coliseum (2008-2011)
Lisää rakennusartikkeleitaArkkitehtuurin teemasivulla
O.co Coliseum (Kutsutaan usein nimillä The Oakland Coliseum ja The Coliseum) on urheilustadion Oaklandissa Alamedan piirikunnassa Kaliforniassa Yhdysvalloissa. Stadionilla pelataan baseballia, amerikkalaista jalkapalloa sekä jalkapalloa. Stadiumin nimenä oli vuodesta 1998 vuoteen 2004 Network Associates Coliseum. Vuodesta 2004 vuoteen 2008 stadium oli nimellä McAfee Coliseum ja 2008-2011 Okland-Alameda County Coliseum. Stadionin vieressä sijaitsee Oracle Arena, jossa mm. NBA-joukkue Golden State Warriors pelaa kotiottelunsa.
Käännös suomeksi
New Orleans

| New Orleans |
| --- | --- |

 lippu:  vaakuna

 New Orleans
 Koordinaatit: 29°57′N, 90°4′W 
Valtio:  Yhdysvallat
Osavaltio:   Louisiana
Piirikunta:  Orleans
Hallinto:  
 – Pormestari:  LaToya Cantrell (D)
Pinta-ala:  
 – Kokonaispinta-ala:  906,10 km²
 – Josta vettä:  467,30 km² 
Korkeus:  −2 m – 6 m
Väkiluku (2010):  343 829
 – Väestötiheys:  783,57 as./km²
 – Metropolialue:  1 262 888
Aikavyöhyke:  UTC−6 (kesäaika UTC−5)
Lempinimi::  The Crescent City, The Big Easy, The City That Care Forgot, NOLA (akronyymi sanoista New Orleans, LA)
 
 www.nola.gov 
Infobox OKVirheellinen NIMI-arvo: 
New Orleans (Am.engl. [nu ˈorlɪnz] tai [ˈnu ˌorˈliːnz]) on Yhdysvaltain Louisianan osavaltiossa Mississippijoen alajuoksulla sijaitseva kaupunki. Siellä on noin 385 000 asukasta.
Ranskalaiset perustivat kaupungin vuonna 1718.
Hurrikaani Katrina aiheutti kaupungissa pahoja tuhoja vuonna 2005. Merkittävä osa asukkaista muutti pois, ja infrastruktuuria piti suunnitella uusiksi. Väkiluku ei ole kasvanut ennalleen kymmenessä vuodessa.
Historia

Ranskalaiset perustivat Nouvelle-Orléansin 1718 ja siitä tuli Ranskan Louisianan pääkaupunki 1722. Vuonna 1763 Ranskan kuningas Ludvig XV antoi Louisianan serkulleen, Espanjan kuningas Kaarle III:lle. Kaupunki kärsi tulipalossa vuonna 1788, joten suurin osa ranskalaiskorttelin rakennuksista on itse asiassa espanjalaisten valtakaudella rakennettuja. Louisiana joutui taas Ranskan hallintaan Napoleonin otettua Espanjan hallintaansa 1801.
Ranska myi Louisianan Yhdysvaltojen hallitukselle 1803. New Orleansissa oli tällöin noin 10 000 asukasta. Vuoden 1812 sodan aikana kaupungissa käytiin New Orleansin taistelu, jonka kenraali Andrew Jacksonin johtamat yhdysvaltalaiset voittivat. Kaupunki kasvoi nopeasti ja sen väkiluku tuplaantui 1830-luvulla ja oli 1840 jo 102 000. New Orleans oli Louisianan pääkaupunki vuoteen 1849 ja vuodet 1865–1880.
Ranskalaiset aloittivat orjien käytön pakottamalla intiaaneja töihin tupakka- ja indigoviljelmilleen sekä kodinhoitoon. Vuodesta 1717 alkaen orjia tuotiin Afrikasta, lähinnä sen länsiosista.
Sen jälkeen kun orjien tuominen Afrikasta lopetettiin vuonna 1808, New Orleans oli kotimaisen orjakaupan keskus vuoteen 1865 asti.
Maantiede

Yhdysvaltain väestönlaskentaviraston mukaan kaupungin pinta-ala on 907,0 km² josta maata on 467,6 km² ja vettä 439,4 km². Veden osuus pinta-alasta on 48,45 prosenttia.
New Orleans sijaitsee Mississippijoen varrella noin 161 km jokea ylös Meksikonlahdesta.
Suurin osa kaupungista on 0,3–3 m (1–10 jalkaa) merenpinnan tason alapuolella ja suojattu vallein ja pumpuin. Kaupunki on myös altis hurrikaaneille.
Maantiede > Hurrikaanit

Vuonna 1965 Hurrikaani Betsy surmasi kaupungissa 76 ihmistä. Myös kesällä 2004 iskenyt Hurrikaani Ivan uhkasi aiheuttaa katastrofin kaupungissa, mutta muutti suuntaansa viime hetkellä.
Vuoden 2005 elokuussa hurrikaani Katrina iski New Orleansiin erittäin kohtalokkain seurauksin ja lähes kaikki kaupunkilaiset piti evakuoida pois. Myrsky rikkoi kaksi patoa, jotka erottavat kaupungin Pontchartrain-järvestä, jolloin lähes koko kaupunki jäi vesimassojen alle, usean metrin syvyyteen. On arvioitu että lähes 80% kaupungista jäi veden alle.
31.8.2008 Hurrikaani Gustavin lähdettyä kohti New Orleansia, pormestari päätti kehottaa kaupunkilaisia evakuoimaan itsensä lähestyvän hirmumyrskyn tieltä nimittäen sitä "vuosisadan myrskyksi" ja toteamalla, että myrskyä tulisi pelätä.
Ilmasto

New Orleans sijaitsee subtrooppisella vyöhykkeellä, jossa talvet ovat leutoja ja kesät kuumia sekä kosteita. Tammikuun keskilämpötila vaihtelee 6–17 °C välillä. Heinäkuussa lämpötilojen alin keskiarvo on 23 °C ja ylin keskiarvo 33 °C. Vuoden keskilämpötila on 15,4 °C.
Väestö

Ennen hurrikaani Katrinaa kaupungin väkiluku oli noin 480 000, Katrinan jälkeen vuoden 2006 heinäkuussa 230 000.
Vuoden 2010 väestönlaskennassa kaupungissa oli 343 829 asukasta. Väestö kasvaa yli 10 % vuodessa, arvioitu väkiluku vuodelle 2014 oli jo 384 320. Vuonna 2013 väestöstä 35 % oli Yhdysvaltojen väestönlaskennassa valkoihoisiksi luokiteltuja eli sellaisia, joiden tausta on Euroopassa, Lähi-idässä tai Pohjois-Afrikassa. Osuus on pienempi kuin Louisianassa keskimäärin (64 %) tai koko Yhdysvalloissa (78 %)
New Orleansin koulujen tulokset ovat olleet kauan Louisianan huonoimpien joukossa. Hurrikaani Katrinan jälkeen koulutusta uudistettiin, ja yksittäiset koulut saivat enemmän suunnitteluvapautta. Silti vuonna 2014 koulunsa päättäneistä vain harva sai päättökokeista riittävät pisteet jatkaakseen opintojaan korkeakouluissa.
Kulttuuri

New Orleans tunnetaan muun muassa kuuluisista jazz-muusikoistaan, kuten Louis Armstrongista. Se tunnetaan myös kreolikulttuuristaan ja haitilaisten maahanmuuttajien mukanaan tuomasta voodoosta ja ruokaerikoisuuksistaan.
Kaupungissa järjestetään joka vuosi kuuluisa Mardi Gras -karnevaali.
New Orleansin merkittävimmät nähtävyydet ovat kaupungin niin sanotut ranskalaiskorttelit sekä erityisesti sitä halkova Bourbon Street -katu, joka on tunnettu yökerhoistaan ja klubeistaan.
Liikenne

New Orleansissa on Yhdysvaltain kaupungeista merkittävästi julkista liikennettä. Siellä on raitiovaunuja ja 30 bussilinjaa. Tasaisten maastonmuotojen takia se on myös pyöräilylle sopivaa aluetta. Yhdysvaltojen pyöräilyliitto on arvioinut kaupungin pyöräily-ystävällisyyden "hopealuokkaan" vuonna 2014.
New Orleansissa on rautatieasema ja Amtrak-junien liikennettä. Esimerkiksi matka Chicagoon Memphisin kautta kestää 19 tuntia.
Mississippijoella kulkee matkustajalauttoja aikataulunmukaisessa reittiliikenteessä. Niitä käytetään etenkin työmatkaliikenteessä.
Kaupungin lentokenttä on Louis Armstrong New Orleans International Airport. Se sijaitsee Kennerissä vajaat 20 km kaupungin keskustasta.
Tunnetut urheiluseurat

New Orleans Saints, amerikkalainen jalkapallo, NFL
New Orleans Pelicans, koripallo, NBA
Aiheesta muualla

Wikimedia Commonsissa on kuvia tai muita tiedostoja aiheesta .
New Orleansin virallinen sivusto
New Orleansin virallinen matkailusivusto
New Orleans Wikivoyagessa
Ylen Elävä arkisto: New Orleans oli musiikin sulatusuuni
Ylen Elävä arkisto: Hirmumyrsky Katrina paljasti New Orleansin eriarvoisuuden
Mississippijoen höyrylaivoja vuonna 1853.
80 prosenttia New Orleansista jäi veden alle, kun hurrikaani Katrina iski Yhdysvaltain rannikolle elokuussa 2005.
Mardi Gras -karnevaali
Nyystölä

Nyystölä on kylä Padasjoella. Se sijaitsee Padasjoen kirkonkylän eteläpuolella ja Päijänteen lounaisrannalla. Siihen kuuluu myös osia Virmailan ja Kelventeen saarista.
Yhden selityksen mukaan kylän nimi tulee alun perin paikalliseen Werhon kartanoon viittaavasta nimityksestä "Ny Ställe", uusi paikka; vastaavasti vanha paikka olisi Lammin Ormajärven itärannalla Sankolan kylässä sijaitseva Vanhakartano eli Gammelgård. Toisen selityksen mukaan Padasjoen Hinttolan, Inkilän, Kaukelan, Osoilan ja Virmailan kylien nimien tapaan lä-päätteinen Nyystölä olisi johdettu henkilön etunimestä.
Nyystölässä on myös lintutorni, josta näkee Nyystölänlahdelle.
Nyystölän historia

Juhana III antoi lahjoituskirjalla 21. marraskuuta 1569 Nyystölän rälssin lahjoitukseksi Iivari Maununpoika Särkilahdelle. Nyystölän tilukset olivat jo Olavi Niilonpoika Tavastin läänityksenä. Nyystölässä käytiin tammikuussa 1597 Nyystölän taistelu, yksi nuijasodan keskeisistä taisteluista. Kylässä sijaitsee nykyään kaksi sodan muistomerkkiä. Toinen, 14. tammikuuta 1597 tapahtuneen verilöylyn muistoksi pystytetty patsas, on Veriniityn laidassa Kirkkomäellä eli nykyisellä Nuijapatsaanmäellä. Toinen on Eskolanmutkassa oleva niin sanottu Aunekivi, jonka äärellä väitetään 13. tammikuuta 1597 tehdyn se petollinen sopimus, jonka rikkomisesta seurasi 14. tammikuuta 1597 verilöyly. Aunekiven kuparilaatta tosin lienee väärän kiven kyljessä, niin kuin Nuijapatsaskin on väärällä aukealla, kuten Toivo Jalli on selostanut kirjassaan Nuijamiehestä nuijasotaan.
Nyystölän taisteluun liittyvä nuijakivi.
O. V. Vappula

Oskar Valfrid Vappula (20. lokakuuta 1895 Jurva – 8. helmikuuta 1967 Helsinki) oli suomalainen kansakoulunopettaja ja näytelmäkirjailija.
Vappula asui Kauhajoella 1919–1935.
Teoksia

Meirän sikarotu : murrekertomus ja kaksi näyttämöpilaa. Huviohjelmien avuksi 42. Karisto 1916, 2. painos 1921, 3. painos 1932
Oakland Tribune

| Oakland Tribune |
| --- | --- |
Kustantaja:  John Armstrong
ISSN:  ISSN 1068-5936
Perustettu:  21. helmikuuta 1874
Päätoimittaja:  Martin Reynolds
Kotikunta:  Oakland
Kotimaa:  Yhdysvallat
Ilmestymistiheys:  Päivittäin
Kieli:  Englanti
Oakland Tribune (suom. Oaklandin Tribuuni) on Oaklandin kaupungissa Kaliforniassa päivittäin ilmestyvä lehti. Se perustettiin 21. helmikuuta 1874 ja nykyisin sen omistaa MediaNews Group.
Käännös suomeksi
Lapinkaurake

| Lapinkaurake> Uhanalaisuusluokitus |
| --- | --- |
 Silmälläpidettävä  
Suomessa::  Silmälläpidettävä
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Keltakaurat Trisetum
Laji::  subalpestre
Kaksiosainen nimi
 Trisetum subalpestre  (Hartm.) Neuman 
Synonyymit
 Koeleria subalpestris (Hartm.) Barberá, Quintanar, Soreng & P. M. Peterson (2019)  Trisetum agrostideum 
Infobox OKVirheellinen NIMI-arvo: 
Lapinkaurake eli lapinkaurakko eli lapinkaura (Trisetum subalpestre) on Euroopassa hyvin harvinainen, Suomessa rauhoitettu heinäkasvi. Lapinkaurake on mainittu Euroopan unionin luontodirektiivin liitteissä II ja IV. Direktiivi velvoittaa Suomen suojelemaan lajin kasvupaikkoja ja rauhoittamaan kasvin myös suojelualueiden ulkopuolella. Lapinkaurakkeen eurooppalaisesta kannasta yli 45 prosenttia on Suomessa.
Ulkonäkö ja koko

Lapinkaurake on monivuotinen, mätästävä heinäkasvi. Se kasvaa 15–30 cm korkeaksi. Korsi on kalju, mutta solmujen alapuolelta karvainen. Lehdet ovat kapeat, korkeintaan pari millimetriä leveät ja laidoilta karvaiset. Tähkä on monihaarainen röyhy, mutta pysyy yleensä kapeana supussa. Lapinkaurake muistuttaa läheisesti keltakauraketta eli keltakauraa (T. flavescens), mutta lajit eivät esiinny samoilla alueilla.
Levinneisyys

Lapinkaurakkeen pääesiintymisalueet ovat keskittyneet Siperian suurten jokien varsille, kuten Lenalle ja Jeniseille. Lapinkauraketta tavataan myös pääesiintymisalueestaan hyvin erillisenä Fennoskandiassa Pohjois-Norjassa, Pohjois-Ruotsissa sekä Enontekiöllä Käsivarren alueella Suomessa. Fennoskandian esiintymät ovat ainoita Euroopassa. Enontekiön esiintymät sijaitsevat lähinnä Könkämäenon ja Lätäsenon varsilla. Lapinkaurake kuvattiin tieteelle Könkämäenon varrelta Maunun kylän kohdalta kerätystä näytteestä 1830-luvun alussa.
Elinympäristö

Lapinkaurake kasvaa paljailla kallioilla, polunvarsilla, rantaniityillä sekä soraisilla jokirannoilla. Sitä tavataan korkeintaan 580 metrin korkeudella.
Aiheesta muualla

Kasviatlas 2022: Lapinkaurakkeen (Koeleria subalpestris) levinneisyys Suomessa.
Nyyti Korolainen

Nyyti Korolainen (s. 1. maaliskuuta 1984 Iisalmi) on suomalainen taekwondoin. Hän on kilpaillut International Taekwon-Do Federationin (ITF:n) kilpailuissa. Hänen paras saavutuksensa on maailmanmestaruus ottelussa sarjassa yli 70 kg vuonna 2009 (Mar del Plata, Argentiina). Lisäksi hän on saavuttanut kaksi Euroopan-mestaruuskilpailujen pronssimitalia samassa sarjassa vuosina 2007 (Poprad, Slovakia) ja 2009 (Benidorm, Espanja). Korolainen on myös kaksinkertainen world cup -voittaja vuosilta 2006 (Benidorm, Espanja) ja 2008 (Riva del Garda, Italia). Lisäksi hänellä on lukuisia kansallisia ja kansainvälisiä sijoituksia lajissaan.
Nyyti Korolainen on valittu Suomen ITF Taekwon-Do ry:n vuoden kilpailijaksi vuosina 2006 ja 2010.  Seuratasolla hän edustaa Taekwon-Do Centeria (Sastamala ja Ylöjärvi). Hänen henkilökohtainen valmentajansa on Mariusz Steckiewicz, 6. Dan. Koulutukseltaan Korolainen on puuseppä. Hän on opiskellut myös lähihoitajaksi ja sairaanhoitajaksi.
Aiheesta muualla

Nyyti Korolaisen blogisivu
Ojakylä (Hailuoto)

Vanha nuorisoseuran talo Ojakylässä.
Ojakylä on kylä Hailuodon kunnassa Pohjois-Pohjanmaalla. Kylä sijaitsee Huikun sataman ja kirkonkylän välisen seututien 816 varrella Ojakylänlahdesta työntyvän Lahdenperän rannoilla. Kylä on levittäytynyt Lahdenperän pohjois- ja länsirannoille.
Ojakylä on Hailuodon laajimpia maatalous- ja viljelyaluekeskittymiä.
Kylässä on edelleen vanhoja maatilarakennuksia sekä tuulimyllyjä.
Kylän entisissä Hailuodon Osuuskaupan tiloissa, nykyisen SEO-huoltoaseman vieressä toimii Luovon puoji -käsityömyymälä, joka aloitti alkujaan toimintansa Hailuoto-seuran käsityötoimikuntana, entisen nuorisoseuran talossa.
Odwet 88

Odwet 88 on puolalainen RAC-yhtye, joka perustettiin vuonna 1997. Yhtye soittaa heavy metallia jossa otetaan kantaa kommunismiin, muukalaisvastaisuuteen sekä valkoiseen ylivaltaan. [lähde? ]
Jäsenet

Przemek: Kitara, laulu, basso
Wojtek: Rummut
Diskografia

Marsz Zwyciężców (2000)
Einher & Odwet 88 - Krew & Honor (2001)
W Bagnie Demokracji (2005)
Hammer Of Hate / Born of Hate / Odwet 88 (2008)
Odessan elokuvastudio

Odessan elokuvastudion kakkosstudion rakennus.
Odessan elokuvastudio (ukr. Одеська кіностудія, Odeska kinostudija) on vuonna 1919 toimintansa aloittanut ukrainalainen elokuvastudio, jonka kotipaikka on Odessa. Nykyisellä nimellään se on ollut vuodesta 1938.
Elokuvastudiossa on sen toimintavuosien aikana kuvattu yli 400 pitkää elokuvaa. Prymorskyin piirin osoitteessa Frantsuzkyi bulvar 33 (ukr. Французький бульвар) sijaitsevan elokuvastudion yhteydessä toimii elokuvahistorian museo.
Studio oli 1920-luvulla ukrainalaisen elokuvan keskeinen toimija. Se tuotti taide-elokuvia, uutiskatsauksia, elokuvalehtiä, dokumentteja historiallisista tapahtumista ja elokuvaversioita kirjojen pohjalta. Sen merkitys väheni, kun ukrainalainen tuotanto supistui. Studio evakuoitiin 1941 Keski-Aasiaan, ja sen jälkeen se oli Mosfilmin haara nimellä Mustanmeren elokuvatehdas vuoteen 1955.
Monet merkittävät ukrainalaiset elokuvan parissa toimineet saivat studiossa oppinsa: elokuvaohjaajat Oleksandr Dovženko, Juri Stabovyi, Arnold Kordium ja Ivan Kavaleridze sekä kuvaajat Danylo Demutskyi ja Jo. Rona
Aiheesta muualla

Kuvia tai muita tiedostoja aiheesta Odessan elokuvastudio Wikimedia Commonsissa
Odessan elokuvastudion kotisivut (Одеська Кіностудія) (ukrainaksi) (odesafilmstudio.com.ua)
Olbasa

Olbasa (m.kreik. Ὄλβασα) voi viitata seuraaviin antiikin aikaisiin kaupunkeihin:
Olbasa, kaupunki Lykaoniassa
Olbasa, kaupunki Pisidiassa
Olbe eli Olbasa, kaupunki Kilikiassa
Odessan kansainvälinen lentoasema

Odessan kansainvälinen lentoasema (ukr. Міжнародний аеропорт Одеса, Mižnarodnyi aeroport Odesa, IATA: ODS, ICAO: UKOO) on kansainvälinen lentoasema Ukrainan lounaisosissa, Odessan alueella, noin 7 kilometriä Odessan keskustasta lounaaseen. Lentoasema on sekä siviili- että sotilasliikenteen käytössä.
Odessan kansainvälisen lentoaseman sijainti Ukrainassa.
Vuonna 2012 lentoasemaa käytti 907 600  ja vuonna 2013 jo 1 069 100 siviililiikenteen lentomatkustajaa. Heistä 878 400 matkusti kansainvälisen ja 190 700 kotimaan lentoreiteillä (2013). Odessa oli tällöin Ukrainan viidenneksi vilkkain matkustajaliikenteen lentoasema.
Aiheesta muualla

Kuvia tai muita tiedostoja aiheesta Odessan kansainvälinen lentoasema Wikimedia Commonsissa
Odessan kansainvälisen lentoaseman kotisivut (Arkistoitu – Internet Archive) (englanniksi) (ukrainaksi) (venäjäksi) (odessa.aero)
UKOO Odessa Airport (englanniksi) (skyvector.com)
Nurit Peled-Elhanan

| Nurit Peled-Elhanan |
| --- | --- |

Henkilötiedot
Syntynyt: 17.5.1949
Ammatti:  Yliopistoluennoitsija, kirjailija, aktivisti
Nurit Peled-Elhanan (hepr. ‏נורית פלד-אלחנן‎; s. 1949) on israelilainen kirjailija ja yliopistoluennoitsija, joka on saanut Saharov-palkinnon vuonna 2001.
Elämä

Nurit Peled-Elhanan syntyi Jerusalemissa vuonna 1949. Hänen isänsä oli israelilainen kenraali Mattityahu Peled ja veljensä rauhanaktivisti Miko Peled.
Peled-Elhananin tytär kuoli vuonna 1997 itsemurhaiskussa Jerusalemissa. Peled-Elhanan kuvaili sekä tyttärensä että murhaajan olevan Israelin Palestiinan-miehityksen uhreja.
Hänen kaksi vanhempaa poikaansa toimivat Taistelijat rauhan puolesta -järjestössä.
Rauhantyö

Vuonna 2009 Peled-Elhanan oli mu kana perustamassa kansainvälistä kansantuomioistuinta Russell Tribunalia, joka tutkii kolmansien osapuolten roolia ja osallisuutta kansainvälisen oikeuden rikkomuksiin, joihin Israel on syyllistynyt palestiinalaisia vastaan.
Peled-Elhanan tukee BDS-kampanjaa, jossa kehotetaan boikotoimaan Israelia, kunnes se noudattaa kansainvälistä oikeutta ja palestiinalaisten oikeuksia.
Vuonna 2001 hänelle myönnettiin ihmisoikeustyöstä Saharov-palkinto.
Tutkimus

Peled-Elhanan työskentelee Jerusalemin heprealaisessa yliopistossa. Hän on tutkinut mm. Israelin yhteiskunnan ja sen nuoren sukupolven ajattelua. Vuonna 2012 julkaistussa teoksessaan Palestine in Israeli School Books: Ideology and Propaganda in Education hän käsittelee Israelin koulujen taipumusta suuntautua suvaitsevaisuuden ja monimuotoisuuden sijasta rasismiin.
Nicke Andersson

Nicke Andersson Hellacoptersin riveissä syyskuussa 2008.
Anders Niklas "Nicke" Andersson (s. 1. elokuuta 1972) on ruotsalainen rockmuusikko. Hänet tunnetaan yleensä The Hellacopters -yhtyeen kitaristilaulajana. Hän toimii tällä hetkellä Imperial State Electric -yhtyeen laulajana ja kitaristina sekä Death Breath -yhtyeen rumpalina. Andersson perusti Death Breathin vuonna 2005.
Andersson on ennen uraansa The Hellacoptersissa ollut mukana mm. yhtyeessä Entombed. Hellacopters sai alkunsa vuonna 1994. Nicke Andersson oli tärkeä hahmo Ruotsin death metal -skenen synnyssä, ellei tärkein.
Anderssonin muita projekteja ovat olleet mm. Supershit 666, Nihilist (ent. Entombed), The Hydromatics, ja The Solution. Hän oli vuonna 2005 tuottamassa Dollhousen albumia The Royal Rendezvous.
Andersson tunnetaan myös salanimellä Nicke Royale.
Olav Hovatn

| Olav Hovatn> Henkilötiedot |
| --- | --- |
Syntynyt: 23. lokakuuta 1892 Froland, Norja
Kuollut: 26. huhtikuuta 2003 (110 vuotta) Froland, Norja
Kansalaisuus:  norjalainen
Ammatti:  maanviljelijä
Lapset:  9
Olav Hovatn (23. lokakuuta 1892 Froland – 26. huhtikuuta 2003 Froland) oli norjalainen maanviljelijä, joka eli 110-vuotiaaksi ja oli ennen kuolemaansa Norjan vanhin mies. Hän asui koko elämänsä Frolandissa, meni naimisiin vuonna 1917 ja sai yhdeksän lasta. Kuollessaan hänellä oli 17 lastenlasta ja 32 lastenlastenlasta. Pitkän ikänsä syyksi hän itse arveli hyviä geenejä, sillä hänen vanhempansa elivät 87- ja 84-vuotiaiksi, sekä terveitä elämäntapoja. Hovatn ei koskaan tupakoinut eikä juonut itseään humalaan. Hän muutti vanhainkotiin 108-vuotiaana.
Nezavisimaja gazeta

Nezavisimaja gazeta (ven. Независимая газета, "Riippumaton sanomalehti") on yksi nyky-Venäjän suurista sanomalehdistä, joka keskittyy ajankohtaisiin yhteiskunnallisiin, poliittisiin ja kulttuurisiin kysymyksiin. Lehden painos on noin 50 000 ja sen verkkosivustolla on päivittäin 70 000 kävijää.
Boris Berezovski omisti lehden vuoteen 2005, jolloin hän myi sen Konstantin Remtšukoville. Remtšukov toimii myös lehden päätoimittajana.
Aiheesta muualla

Nezavisimaja gazeta  (venäjäksi)
Olav Hansson

| Mitalit> Miesten mäkihyppy.Maa:   Norja.MM-kilpailut  | Mitalit> Miesten mäkihyppy.Maa:   Norja.MM-kilpailut  | Mitalit> Miesten mäkihyppy.Maa:   Norja.MM-kilpailut  | Miesten mäkihyppy> Maa:   Norja. |
| --- | --- | --- | --- |
|  Kultaa | Oslo 1982 | joukkuemäki |  |
|  Hopeaa | Oslo 1982 | suurmäki |  |
Olav Hansson (s. 23. heinäkuuta 1957 Røa, Oslo) on norjalainen uransa lopettanut mäkihyppääjä, kaksinkertainen MM-mitalisti. Hän edusti kotikylänsä Røan urheiluseuraa.
Hansson kuului Oslon MM-kilpailuissa 1982 Norjan joukkueeseen, joka voitti kultaa joukkuemäen kilpailussa ennen Itävaltaa ja Suomea. Suurmäessä hän saavutti hopeaa 2,8 pistettä Matti Nykäselle hävinneenä. Normaalimäessä hän oli seitsemäs.
Hansson kilpaili maailmancup-tasolla vuodenvaihteesta 1981–1982 kevääseen 1987 saakka. Hän sijoittui osakilpailuissa parhaimmillaan kahdeksan kertaa toiseksi ja kolme kertaa kolmanneksi. Maailmancupin kokonaispisteissä hän oli neljäs kaudella 1982–1983.
Nyíregyháza

| Nyíregyháza |
| --- | --- |
 Kaupungin keskustaa.
 lippu:  vaakuna
 Nyíregyháza
 Koordinaatit: 47°57′11″N, 21°43′38″E 
Valtio:  Unkari
Alue:  Észak-Alföld
Lääni:  Szabolcs-Szatmár-Bereg
Seutukunta:  Nyíregyháza
Pinta-ala:  
 – Kokonaispinta-ala:  274.54 km²
Väkiluku (2009):  117 597
 – Väestötiheys:  428.3 as./km²
Aikavyöhyke:  UTC+1
 – Kesäaika:  UTC+2
 
 http://www.nyiregyhaza.hu/ 
Infobox OKVirheellinen NIMI-arvo: 
Nyíregyháza on Szabolcs-Szatmár-Beregin läänin pääkaupunki koillisessa Unkarissa. Kaupungin pinta-ala on 274,54 neliökilometriä ja väkiluku 117 597 (2009).
Ensimmäinen säilynyt maininta Nyíregyházasta on vuodelta 1209, jolloin kaupunki tunnettiin nimellä Nyír. 1400-luvun puolivälissä siellä oli noin neljäsataa asukasta. Kaupunki autioitui turkkilaisten suorittaman miehityksen aikana 1500-luvulla ja asutettiin uudelleen 1630–1640-luvuilla.
Ferenc II Rákóczin johtaman itsenäisyyssodan jälkeen Nyíregyháza alkoi kasvaa, ja uusia siirtolaisia tuli varsinkin Slovakiasta. Kaupungista tuli vuonna 1876 Szabolcsin pääkaupunki, joka on nykyään osa laajempaa Szabolcs-Szatmár-Beregin lääniä. Ensimmäisen maailmansodan yhteydessä kaupunki oli kymmenen kuukauden ajan romanialaisen miehityksen alla.
Ystävyyskaupungit

St Albans (Yhdistynyt kuningaskunta)
Rzeszów (Puola)
Iserlohn (Saksa)
Kajaani (Suomi)
Užhorod (Ukraina)
Satu Mare (Romania)
Prešov (Slovakia)
Qiryat Motzkin (Israel)
Aiheesta muualla

Kuvia tai muita tiedostoja aiheesta Nyíregyháza Wikimedia Commonsissa
Kaupungin kotisivu
Ojakkalan lasitehdas

| Ojakkalan lasitehdas |
| --- | --- |
Perustettu:  1843
Lakkautettu:  1872
Kotipaikka:  Ojakkala, Vihti
Toimiala:  tehdas
Infobox OKVirheellinen NIMI-arvo: 
Ojakkalan lasitehdas toimi Vihdin Ojakkalassa vuosina 1843–1872. Tehtaassa valmistettiin värittömästä ja vihreästä lasista pulloja ja talouslasia sekä punaisesta lasista talouslasia. Lasitehtaan paikalle rakennettiin 1900-luvun alussa Ojakkalan työväentalo.
Ojakkalan lasitehdas lopetti toimintansa kannattamattomana 1872.
Kirjallisuutta

Aimo Löfberg : Ojakkalan lasitehdas. Pro gradu-tutkiema, Helsingin yliopisto,  Suomen ja Skandinavian historia 1968